Fredrikstad
Fredrikstad er borg í Austfold-fylki í Noregi. Stendur hún við ósa stærstu ár Noregs, Glommu. Íbúar borgarinnar voru um 82.000 2019 og eru nágrannasveitarfélögin Råde, Sarpsborg og Hvaler.

Saga 
Fredrikstad var stofnað árið 1567 og fékk nafn sitt árið 1569, þá í höfuðið á Friðriki II Danakonungi. Í raun var verið að endurreisa Sarpsborg, sem er 15 km ofar, eftir að Svíar höfðu brennt hana til grunna í stríði Dansk-norska ríkisins og Svíþjóðar. 

Í Norðurlandaófriðnum mikla (1700 - 1721) var floti Dansk-norska ríkisins með heimahöfn í Fredrikstad.

Atvinnulíf 
Fredrikstad hefur alltaf verið mikil verslunarborg, vegna þess hve vel hún liggur til, ekki langt frá landamærum Svíþjóðar. Þar í borg voru stórar sögunarmyllur sem tóku við trjábolum sem flutu niður ánna.

Þekkt fólk frá Fredrikstad 
 Egil «Drillo» Olsen, knattspyrnuþjálfari
 Roald Amundsen, pólfari
 Jørn Andersen, knattspyrnumaður og -þjálfari
 Leah Isadora Behn, dóttir krónprinsessu Märtha Lois og Ari Behn
 Laura Cathrine Bjølstad, móðir Edvards Munch
 Hilde Hagerup, rithöfundur
 Klaus Hagerup, rithöfundur

Borgir í Austfold